Diari Oficial de la Generalitat Valenciana


Sumari del DOGV 3899, del 18-12-2000 (2000/9598)

Informació pública de l'Acord de la Comissió Territorial d'Urbanisme d'Alacant sobre l'aprovació definitiva de la modificació puntual del pla parcial La Cotoveta de Mutxamel.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9598


Data del document
:   08-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Mutxamel
    * pla d'urbanisme

Informació pública de l'Acord de la Comissió Territorial d'Urbanisme d'Alacant sobre l'aprovació definitiva de la modificació puntual del pla parcial La Cotoveta de Mutxamel. [2000/F9598]
  
La Comissió Territorial d'Urbanisme, en la sessió del dia 30 de maig de 1997, va adoptar el següent acord:
  
«Vist l'expedient de referència i a partir dels següents
  
Antecedents de fet
  
1. L'ajuntament, en sessió plenària del dia 25 de febrer de 1997, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 21 de gener de 1997, i en un dels diaris de major difusió provincial el 19 de desembre de 1996, i no s'han presentat al·legacions.
  
2. La documentació està integrada per la memòria justificativa i el pla de fases.
  
3. El present expedient pretén l'actualització del pla d'etapes del pla parcial La Cotoveta, aprovat definitivament per la Comissió Territorial d'Urbanisme el dia 26 de juliol de 1989, com a modificació d'un altre pla anterior del mateix nom, també aprovat, per haver vençut el termini de quatre anys previst com a etapa única d'execució.
  
Al mateix temps s'actualitzen els costos d'urbanització, i s'incrementa el pressupost del projecte d'urbanització aprovat amb data 16 de juliol de 1987 per l'ajuntament fins a 894.539.941 pessetes, i es compromet la seua execució en una etapa única de cinc anualitats que corresponen a sengles unitats d'execució.
  
Consideracions tecnicojurídiques
  
Primera. La tramitació és adequada a les previsions de l'article 54.1 i els seus concordants 52.2, 47.7 i 46, Llei Reguladora de l'Activitat Urbanística, per remissió des de l'article 55.1 de la mateixa llei, tenint en compte que l'expedient es refereix a una modificació de planejament parcial.
  
Segona. La documentació és insuficient segons els articles 27.1.A), 31.1.A) i 33, apartats 2 i 8.B), Llei Reguladora de l'Activitat Urbanística, i s'haurà de presentar un pla amb les unitats d'execució que es defineixen en la memòria del projecte, de manera que siguen identificables.
  
Tercera. Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta. La Comissió Territorial d'Urbanisme és l'òrgan competent per a l'adopció del present acord a l'empara d'allò que s'ha disposat en els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual del pla parcial La Cotoveta de Mutxamel, encara que se supedita la seua publicació i, en conseqüència, la seua eficàcia al fet que es corregisca per part de l'ajuntament la consideració tecnicojurídica segona.»
  
Amb data 19 d'octubre de 2000, el president de la Comissió Territorial d'Urbanisme resolgué:
  
«Vist l'acord adoptat per la Comissió Territorial d'Urbanisme en la sessió de 30 de maig de 1997 pel qual s'aprovà definitivament l'expedient de referència, i la seua publicació se supedita al compliment de certes condicions, així com la documentació presentada per l'ajuntament amb data 29 de setembre de 2000, que completa en tots els seus aspectes el referit acord de la comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, de conformitat amb allò que s'ha disposat en l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i l'article 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»